section_heading: Povijest
paragraph_text: Muzej je osnovan u rujnu 1953. godine. Ustanova je smještena u dvorac Pejačević izgrađen početkom 19. st. (1801. – 1804.). Početni muzejski fond prikupljan je poklonima, otkupom te terenskim prikupljanjem predmeta. Prva prezentacija skupljene građe bila je u svibnju 1954. godine ("I. muzejska izložba"). Prvi stalni postav pod nazivom „Kroz prošlost Virovitice” otvoren je za javnost 1968. godine u velikoj dvorani na prvom katu dvorca. Povodom obilježavanja 750 godina Virovitice godine 1984. otvoren je stalni muzejski postav arheološke, kulturno-povijesne, etnografske i likovne zbirke Branislava Glumca. Muzej predstavlja važan kulturno-znanstveni centar na području Virovitičko-podravske županije.